**20.04.2020. PONEDJELJAK**

Dobro jutro, dragi moji đaci!

Eto nas na početku još jednog tjedna nastave na daljinu.

U ovom tjednu obilježavamo jedan poseban i važan dan posvećen našoj planeti Zemlji. Stoga ćemo cijeli tjedan aktivnosti i zadatke prilagođavati obilježavanju, zaštiti i očuvanju naše planete.

Na taj ćemo način proslaviti njezin rođendan!

**HRVATSKI JEZIK**

**Pismo iz Zelengrada, Nevenka Videk**

* Pročitaj slikovnicu koju sam ti poslala, Pismo iz Zelengrada
* Promatraj sličice, likove, događaje i njihove aktivnosti
* Jesi li priču dobro razumio/razumjela? Ako nisi, pročitaj priču još jedanput.
* Otvori bilježnicu za lektiru. Zapiši naslov priče i spisateljicu. Koristi boje!
* Riješi sljedeće zadatke.
1. Dopuni rečenice tako da odabereš točan odgovor unutar zagrada.

Pismo iz Zelengrada je priča ispričana u \_\_\_\_\_\_\_\_\_\_\_\_\_\_\_\_\_\_ .

***(redovima, stihovima)***

Priča koja govori o čuvanju ljepote i čistoće prirode zove se \_\_\_\_\_\_\_\_\_\_\_\_\_\_\_\_\_\_\_\_\_\_ priča.

***(pustolovna, ekološka)***

Zelengrad je \_\_\_\_\_\_\_\_\_\_\_\_\_\_\_\_.

***(potok, grad, šuma)***

Zelengrad je u početku priče bio \_\_\_\_\_\_\_\_\_\_\_\_\_\_\_\_\_\_\_.

***(tužan i pun smeća, pun cvijeća i veselih životinja)***

U Zelengradu žive \_\_\_\_\_\_\_\_\_\_\_\_\_\_.

***(ljudi, životinje)***

Nacrtaj oblačiće i zapiši neke od životinja koje žive u Zelengradu.

Životinje su bile zabrinute zbog \_\_\_\_\_\_\_\_\_\_\_\_\_\_\_\_\_\_\_\_.

***(onečišćene šume, onečišćenog potočića)***

Potok su onečistili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

***(prljave kiše, ljudi iz grada, tvornice)***

Potočić je srce Zelengrada jer \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

***(služi ljudima za piće, bez njega životinje ne mogu živjeti)***

Za čišćenje potoka zaslužni su \_\_\_\_\_\_\_\_\_\_\_\_\_\_\_\_\_\_\_\_\_.

***(šumski stanovnici – životinje, ljudi iz grada)***

Šumski zbor ljudima je poslao\_\_\_\_\_\_\_\_\_\_\_\_\_\_\_ ***(vodu, pismo)*** i vratio ima svo \_\_\_\_\_\_\_\_\_\_\_\_\_\_ ***(cvijeće, smeće).***

POUKA: *Napiši što si naučio/naučila iz ove priče. Čemu te poučila?*

1. Ispod riješenih zadataka nacrtaj bojicama onečišćeni potok. Sve što nije trebalo biti u potoku istakni crnim obrisnim crtama.
* Klikni na poveznicu, ponovi o priči i zabavi se!

<https://wordwall.net/hr/resource/840211/pismo-iz-zelengrada>

<https://www.bookwidgets.com/play/GB66B9>

**MATEMATIKA**

**BROJEVI 2, 5 i 10 U MNOŽENJU I DIJELJENJU, BROJEVI 1 I 0 U MNOŽENJU**

**– vježbanje**

* Usmeno ponovi i dopuni.

a) Izreci VIŠEKRATNICE broja 2, 5 i 10.

b) Ako faktori ZAMIJENE MJESTA što će de dogoditi s umnoškom? 4 · 2= 2 · 4

c) Ako MNOŽIM BROJEM 1 rezultat će biti jednak\_\_\_\_\_\_\_\_\_\_\_. 6 · 1 = 6 1 · 7 = 7

d) Ako MNOŽIM NULOM rezultat će uvijek biti jednak \_\_\_\_\_\_\_\_\_\_\_. 4 · 0 = 0 0 · 5= 0

* Sada možeš rješavati zadatke u radnoj bilježnici na 96. i 97. stranici.
* Pokušaj biti što samostalniji/samostalnija.
* Rješavaj zadatke potpuno sam/sama. Traži pomoć roditelja samo ako ti uistinu zapne.

SAMOPROCJENA (ispod zadataka nacrtaj *smajlić*)

  Sve razumijem, rješavam zadatke bez teškoća i bez pomoći roditelja.

 Uglavnom razumijem, ali moram još malo učiti da mi bude jasnije. Kod nekih zadataka tražio/tražila sam pomoć roditelja.

 Gradivo mi nije jasno. Teško se snalazim u zadacima. Zadatke sam riješio/riješila uz pomoć roditelja.

**TJELESNA I ZDRAVSTVENA KULTURA**

* Vježbaj uz poznate sportaše u *Školi na trećem.*
* U dvorištu odredi startnu crtu i cilj. Trči iz visokog starta do cilja, barem tri puta. Zamoli brata/sestru da ti mjeri vrijeme štopericom na mobitelu.
* Skok u daljinu.

Na 20 cm visine postavi konop. Zaveži ga za drvo/ogradu.

Zalet izvodi iz visokog starta.

Odrazi se jednom nogom preko konopa u daljinu.

Doskoči sunožno (na obje noge) u polučučanj.

